61. ΒΑΣΙΛΙΚΟΝ ΔΙΑΤΑΓΜΑ της 24 Ιαν./1 Φεβρ. 1951 Περί του τρόπου σημάνσεως εγγράφων συνταγέντων εν Δωδεκανήσω προ της εισαγωγής του Δ/τος της 28 Ιουλ. 1931 «περί κώδικος των Νόμων περί τελών χαρτοσήμου». Έχοντες υπ’ όψιν α)το άρθρ. 1 του υπ’ αρ. 655 της 29 Απρ. 1949 Ν.Δ/τος, β)την παρ. 2 του άρθρ. 6 του Α.Ν. 1014/1949, γ)το εδ. γ΄ της παρ. 1 του άρθρ. 40, καθ’ ο, επί προσαγομένου προς σήμανσιν εγγράφου, καταβάλλεται το κατά τον χρόνον της προσαγωγής αυτού αναλογούν τέλος, και το άρθρ. 63 του Δ. της 28 Ιουλ. 1931 «περί κώδικος των Νόμων περί τελών χαρτοσήμου», ως ισχύει, προτάσει των Ημετέρων του Προέδρου της Κυβερνήσεως και των επί της Δικαιοσύνης και των Οικονομικών Υπουργών, κατόπιν και της υπ’ αριθ. 704 της 13 Δεκ. 1950 γνώμης του Συμβουλίου της Επικρατείας, απεφασίσαμεν και διατάσσομεν: Άρθρον μόνον.-1.Έγγραφα συνταγέντα εν Δωδεκανήσω μέχρι της 30 Απρ. 1949 και μη υποβληθέντα εις τα κατά τας καταργηθείσας διατάξεις της Ιταλικής Νομοθεσίας τέλη χαρτοσήμου ή τέλη της καταχωρήσεως προσαγόμενα μέχρι 30 Ιουν. 1951 ενώπιον οιουδήποτε οικ. Εφόρου του Κράτους σημαίνονται, ανεξαρτήτως της δι’ αυτών μαρτυρουμένης σχέσεως ή συναλλαγής, δια παγίου τέλους χαρτοσήμου δραχ. 3.000. Περί της τοιαύτης σημάνσεως συντάσσεται παρά πόδας του εγγράφου υπό του οικ. Εφόρου σχετική πράξις, ήτις χρονολογουμένη και υπογραφομένη υπ’ αυτού, καταχωρείται εις το βιβλίον των κατά τον εν ισχύϊ Κώδικα Νόμων περί τελών χαρτοσήμου σημαινομένων εγγράφων, εξ ου λαμβάνει και σχετικήν αρίθμησιν. Η πράξις αυτής της σημάνσεως συντάσσεται ατελώς. 28.Α.α.61 Κώδικας Τελών Χαρτοσήμου 2.Μετά την παρέλευσιν της κατά την προηγουμένην παράγραφον προθεσμίας σημάνσεως, τα εν λόγω έγγραφα, προσαγόμενα προς σήμανσιν υπόκεινται εις τα κατά τον χρόνον της προσαγωγής των προβλεπόμενα υπό της εν ισχύϊ Νομοθεσίας τέλη, επιβαλλομένου άμα και προστίμου μέχρι του τριπλασίου του αναλογούντος τέλους. Η πράξις της τοιαύτης σημάνσεως των εγγράφων υπόκειται εις τα οικεία τέλη. Κατά της πράξεως ταύτης επιτρέπονται τα υπό της παρ. 5 του άρθρ. 65 του Κώδικος των Νόμων περί τελών χαρτοσήμου, ως αύτη, αντικατασταθείσα υπό της παρ. 1 του άρθρ. 5 του Β.Δ/τος της 18 Ιουλ. 1950 «περί τροποποιήσεως και συμπληρώσεως των διατάξεων περί τελών χαρτοσήμου», ισχύει, προβλεπόμενα ένδικα μέσα. 3.Τα ανωτέρω εφαρμόζονται και προκειμένου περί εγγράφων συνταγέντων μέχρι της 30 Απρ. 1949 οπουδήποτε εντός της Ελληνικής Επικρατείας υπό Δωδεκανησίων τέως Ιταλών υπηκόων. 4.Η κατά τα ανωτέρω σήμανσις προσδίδει εις τα περί ων πρόκειται έγγραφα, κύρος, ως εάν είχον σημανθή επί τη βάσει των διατάξεων της ιταλικής Νομοθεσίας, ή είχον εγγραφή εις τα υπ’ αυτής προβλεπόμενα βιβλία των καταχωρήσεων. 5.Η ισχύς του παρόντος άρχεται από της δια της Εφημερίδος της Κυβερνήσεως δημοσιεύσεώς του. 6.Εις τους αυτούς επί της Δικαιοσύνης και των Οικονομικών Υπουργούς ανατίθεμεν την δημοσίευσιν και εκτέλεσιν του Δ/τος τούτου. 